OpenLLM-France/wikimedia huggingface dataset:
# Assemblea Legislativa (França)

L'Assemblea Legislativa Francesa (1 d'octubre de 1791 - 21 de setembre de 1792) va ser creada per la Constitució de 1791, i va succeir a l'Assemblea Nacional Constituent. En decidir aquesta que cap dels seus membres podria ser triat, va quedar formada per homes nous i representava majoritàriament a la burgesia rica, en ser el sufragi censatari.
Dins l'Assemblea Legislativa hi havia tres grans grups.
* Els més moderats van formar la dreta, al voltant d'uns 260 monàrquics constitucionals inscrits en l'era de l'Assemblea Legislativa. El seu cap era Jacques Pierre Brissot (d'aquí el seu nom de Brissotins, que després va passar a ser Girondins) i estava envoltat de filòsofs com Jean Antoine Nicolas de Caritat, marquès de Condorcet i diversos advocats de Bordeus, especialment el brillant orador Pierre Victurnien Vergniaud.
* L'esquerra, menys nombrosa. 136 diputats que formaven part del Club dels Jacobins o del dels Cordeliers. La major part d'ells provenia de la burgesia culta, i eren seguidors de les idees de les Llums. Desconfiats davant Luis XVI, també eren partidaris d'entaular guerra contra els sobirans europeus per provar a Luis XVI i per estendre la idea de la llibertat a Europa.
* La resta, 345 diputats, formava el centre. Decidits a defensar l'obra de la Revolució van votar generalment amb l'esquerra.
L'Assemblea Legislativa va haver d'enfrontar-se a les dificultats econòmiques i financeres i a l'agitació religiosa i contrarevolucionària esperonada pel clergat refractari. Les seves principals activitats van ser:
* 8 de novembre de 1791: Es declara als emigrats culpables de conspiració, s'ordena que siguin perseguits com a tals i condemnats a mort si no tornaven abans de l'1 de gener de 1792.
* 20 d'abril de 1792: Declaració de guerra a l'emperador Francesc II. La cort va recolzar aquesta mesura, ja que esperava que els fracassos militars permetessin al rei recuperar el comandament. Aquesta declaració de guerra va ser votada per gairebé unanimitat. Només va tenir set vots en contra (entre ells el de Maximilien de Robespierre) i va iniciar un conflicte que amb diverses pauses va durar 23 anys, fins a la batalla de Waterloo (18 de juny de 1815).
* 26 de maig: deportació dels eclesiàstics que rebutgen sotmetre's a la constitució civil del clergat
* 11 de juliol: Es declara perill per a la Pàtria. A partir d'aquest moment, les sessions de l'Assemblea han de ser permanents, tots els ajuntaments i tots els consells de districte i de departament han de reunir-se sense interrupció, tots els guàrdies nacionals han de mobilitzar-se.
* 10 d'agost: el rei és suspès en les seves funcions, i es convoca una nova assemblea, triada per sufragi universal, que rebrà el nom de Convenció Nacional. Aquesta resolució es va votar després de les jornades revolucionàries de 20 de juny i sobretot de 10 d'agost de 1792

## Vegeu també

* Assemblea Nacional Constituent
* Constitució francesa de 1791
* Monarquia constitucional francesa
* Convenció Nacional
# Un cangur molt especial

Un cangur molt especial (títol original: Mr. Nanny) és una pel·lícula estatunidenca de 1993 dirigida per Michael Gottlieb. Va ser protagonitzada per Hulk Hogan, Sherman Hemsley, Austin Pendleton, Robert Hy Gorman, Madeline Zima, Raymond O'Connor, Afa Anoa'i, Brutus Beetfcake, George "The Animal" Steele, Mother Love i David Johansen. Distribuïda per New Line Cinema, la pel·lícula es va estrenar el 2 d'abril de 1993 al Regne Unit i el 8 d'octubre del mateix any als Estats Units. Ha estat doblada al català.

## Argument

Un home separat i addicte al treball (Austin Pendleton), contracta una mainadera una miqueta especial, un campió de lluita lliure anomenat Sean (Hulk Hogan), perquè cuidi dels seus fills, dos petits revoltosos: Alex Jr., de 14 anys (Robert Hy Gorman) i Kate, de 8 anys (Madeline Zima), mentre ell marxa de viatge de negocis.

## Repartiment

* Hulk Hogan: Sean Armstrong
* Sherman Hemsley: Burt Wilson
* Austin Pendleton: Alex Mason Sr.
* Robert Hy Gorman: Alex Mason Jr.
* Madeline Zima: Kate Mason
* Raymond O'Connor: Frank Olsen
* Afa Anoa'i: Ell mateix
* Brutus Beetcake: Ell mateix
* George "The Animal" Steele: Ell mateix
* Mother Love: Corinne
* David Johansen: Tommy Thanatos

## Referències

* ↑ «Un cangur molt especial». esadir.cat.
* ↑ «Mr. Nanny». The New York Times.
# Castèlnòu e Valença

Castèlnòu e Valença (en francès Castelnau-Valence) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Sala del Joc de Pilota de Versalles

La Sala del Joc de Pilota de Versalles, fou la que va donar lloc a l'Assemblea Nacional (1789). Es va haver de fer en aquest lloc, ja que el rei Lluís XVI, havia tancat les sales on s'havia fet l'anterior assemblea, pel simple fet que havia creat molta discussió.
Qui ja sabia d'aquesta informació eren els representants de la Noblesa i del Clergat, però els que representaven el tercer estat, no ho sabien, perquè van arribar al palau de Versalles, i es van trobar amb les portes tancades. Però, quan van anar-hi a Versalles, no hi havien només representants del tercer estat, també hi havia dels altres dos estaments, de la noblesa i del clergat.
Doncs van decidir en fer la conferència, i la van nomenar com a "Assemblea Nacional", ja que en aquell moment representaven la nació francesa. Però prèviament, ja havien dit que no sortirien d'allà si no poguessin fer una nova constitució, per això després s'anomenen com "Assemblea Constituent".
Aquestes assemblees, també van donar lloc a l'aparició de la dreta i esquerra, ja que es van asseure segons les seves afinitats, polítiques o/i personals, i al final ens trobem amb tres grups, els que es consideraven els "innovadors" es van asseure a l'esquerra, els "moderats" es van reunir al centre, mentre que els "defensors de consciència de la constitució" es van trobar asseguts a la dreta.
# Traversèras

Traversèras (en francès Traversères) és un municipi francès situat al departament del Gers i a la regió d'Occitània.

## Administració

Llista d'alcaldes :
| Període | Identitat | Partit |
| 2001- | Jean-Michel Liares | |

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 106 | 95 | 81 | 83 | 66 | 63 | 73 |
| Des de 1962: població sense dobles comptes |||||||

## Referències

* ↑ «Toponímia occitana». Arxivat de l'original el 2009-12-26. [Consulta: 9 agost 2010].
* ↑ Mapa del Gers amb els municipis en gascó
# Blinky Bill, el coala

Blinky Bill, el coala (originalment en anglès, Blinky Bill the Movie) és una pel·lícula de comèdia d'aventures animada per ordinador del 2015 coproduït entre l'Austràlia, Irlanda i Índia basada en el personatge de Blinky Bill, un coala antropomòrfic creat per Dorothy Wall per a una sèrie de llibres infantils el 1933. La pel·lícula va ser produïda per Flying Bark Productions i en part distribuïda i coproduïda per Assemblage Entertainment i Telegael. Es va estrenar als cinemes el 20 de gener de 2017 amb doblatge català.
La pel·lícula va ser seguida per una sèrie de televisió de 26 capítols, The Wild Adventures of Blinky Bill, que es va emetre a Seven Network el 2016.

## Sinopsi

Blinky Bill és un coala amb una gran imaginació que somia a deixar la petita ciutat de Green Patch i seguir els passos del seu pare, un gran explorador que va desaparèixer fa un temps. El Blinky és l'únic que creu que segueix amb vida, per això quan descobreix una nova pista sobre el seu parador decideix embarcar-se en una gran aventura que el portarà més enllà de les fronteres de Green Patch. Aviat coneixerà la Nutsy, una coala del zoo, i el Jacko, un llangardaix molt especial i d'allò més nerviós. Perseguits per un gat venjatiu que els té mania, els tres hauran d'aprendre a treballar junts si volen sobreviure a l'Austràlia més salvatge i trobar el pare del Blinky.

## Referències

* ↑ Aveyard, Karina; Moran, Albert; Vieth, Errol. Historical Dictionary of Australian and New Zealand Cinema. Rowman & Littlefield, 26 desembre 2017. ISBN 9781538111277 [Consulta: 28 gener 2018].
* ↑ «Blinky Bill The Movie». [Consulta: 28 gener 2018].
* ↑ «Assemblage Delivers 'Blinky Bill the Movie'». Animation Magazine, 27-08-2015 [Consulta: 5 setembre 2015].
* ↑ «Els films d'animació 'Blinky Bill, el coala' i 'El regal de la Molly Monstre' s'estrenen en català aquest divendres». Generalitat de Catalunya, 19-01-2017. [Consulta: 26 desembre 2022].
* ↑ «Blinky Bill, el coala». ésAdir. [Consulta: 26 desembre 2022].
* ↑ «'Blinky Bill' Reboot Set for 2016». , 17-07-2015.

## Enllaços externs

* Blinky Bill, el coala - Lloc web oficial
# Jean Sylvain Bailly

Jean Sylvain Bailly (15 de setembre de 1736, París – 12 de novembre de 1793, París), fou un polític i acadèmic francès, diputat dels Estats Generals durant la revolució francesa.

## Biografia

Fill d'un pintor del rei i conservador dels quadres de la Corona, ja mostra, a molt primerenca edat, el seu interès per l'astronomia. Va fer construir un observatori sobre la teulada del Louvre. Va estudiar els satèl·lits de Júpiter i va escriure una gran Història de l'Astronomia.
Va ser elegit membre de l'Acadèmia de Ciències per les seves observacions i estudis astronòmics.

### Revolució francesa

Va ser escollit primer diputat dels Estats Generals pels electors de París el 12 de maig de 1789 i el 17 de juny va ser nomenat president de l'Assemblea Nacional.
Després del jurament del jeu de paume, el 20 de juny, ell va ser el primer a prestar jurament i, tres dies més tard, es negaria a complir l'ordre de dissoldre l'Assemblea durant la sessió en què Lluís XVI així l'hi va exigir.
El 15 de juliol de 1789 va ser nomenat alcalde de París i li va entregar l'escarapel·la tricolor a Lluís XVI quan va anar a visitar a l'Hotel de la Vila el 17 de juliol. És titllat de molt conservador per Camille Desmoulins i per Jean-Paul Marat.
Després de l'evasió frustrada els dies 20 i 21 de juny de 1791, va intentar contenir l'agitació republicana que demanava l'enderrocament del rei; a petició de l'Assemblea, va proclamar la llei marcial el 17 de juliol de 1791 i va ordenar a la Guàrdia nacional que carregarà contra la multitud amotinada. Bailly era un home acabat i ho sabia, la seva popularitat, fins aleshores intacta, va caure en picat.
El 12 de novembre va dimitir de tots els seus càrrecs polítics i es va retirar a Nantes. Després de la insurrecció federalista de 1793 es refugia a Melun on és arrestat el juliol de 1793. Cridat a testificar durant el procés iniciat a Maria Antonieta d'Àustria que es nega a declarar en contra fent una deposició al seu favor, que el condemnarà implícitament.
Va ser jutjat l'11 de novembre de 1793, la sentència es va executar l'endemà. La guillotina va ser portada, simbòlicament, a l'esplanada del Camp de Mart i situada al mateix lloc on les tropes havien carregat contra el poble el 17 de juliol de 1791.

## Acadèmia francesa

Havia estat elegit membre de l'Acadèmia francesa l'11 de desembre de 1783, ocupant la butaca 31, i succeint al comte de Tresses (mort el 31 d'octubre de 1783). La recepció oficial va tenir lloc el 26 de febrer de 1784. Després de la seva execució, Bailly no va ser substituït fins a 1803 data en què Emmanuel Joseph Sieyès va crear la segona classe de l'Institut de França.
# All Fall Down

All Fall Down (All Fall Down) és una pel·lícula estatunidenca de John Frankenheimer estrenada el 1962, amb Warren Beatty, Angela Lansbury, Eva Marie Saint i Karl Malden.

## Argument

La història segueix la rica família Willart. Berry-Berry Willart és idolatrat per germà més jove, Clinton, malgrat l'hedonistic estil de vida i les maneres irresponsables de Berry. Els seus pares, Ralph i Annabel Willart, agafen una jove Echo O'Brien a casa seva, i Berry és atret per ella. Però deixa Echo quan queda embarassada, conduint la noia al suïcidi i destruint la imatge de Clinton del seu germà.

## Repartiment

* Eva Marie Saint: Echo O'Brien
* Warren Beatty: Berry-Berry Willart
* Karl Malden: Ralph Willart
* Angela Lansbury: Annabell Willart
* Brandon De Wilde: Clinton Willart
* Constance Ford: Mrs. Mandel
* Barbara Baxley: la institutriu
* Evans Evans: Hedy
* Albert Paulsen: Capità Ramirez
# Bocoiran e Nosièira

Bocoiran e Nosièira (en francès Boucoiran-et-Nozières) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Ratpenat de ferradura pigmeu

El ratpenat de ferradura pigmeu (Rhinolophus pusillus) és una espècie de ratpenat que es troba a Indonèsia, Xina, Taiwan, l'Índia, Laos, Malàisia, Myanmar, el Nepal i Tailàndia. Sinònim d'aquesta espècie són el ratpenat de ferradura japonès (Rhinolophus cornutus), el ratpenat de ferradura de Taiwan (Rhinolophus monoceros) o també el ratpenat de ferradura d'Iriomota (Rhinolophus imaizumii).

## Referències

* Fordham et al. (2006). Rhinolophus pusillus. Llista Vermella de la UICN, Unió Internacional per a la Conservació de la Natura, 2006. Consultat el 10 desembre 2007 (en anglès).
Espècies vivents de rinolofoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Hipposideridae :
Família Megadermatidae :
Família Nycteridae :
Família Rhinolophidae :
Família Rhinonycteridae :
# Casaus d'Anglés

Casaus (en francès Cazaux-d'Anglès) és un municipi francès situat al departament del Gers i a la regió d'Occitània.

## Administració

Llista d'alcaldes :
| Període | Identitat | Partit |
| 1979-2008 | Claude Lussan | |
| 2008- | Jean Claude Theulé | |

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 166 | 172 | 130 | 124 | 120 | 116 | 140 |
| Des de 1962: població sense dobles comptes |||||||

## Referències

* ↑ «Toponímia occitana». Arxivat de l'original el 2009-12-26. [Consulta: 10 agost 2010].
* ↑ Mapa del Gers amb els municipis en gascó
# Carl Venne

Carl Venne (Helena, 20 de juliol de 1946 - Hardin, 15 de febrer de 2009), amb el nom crow Aashiise Dakatak Baacheitchish, fou fins a la seva mort el cap de la branca executiva de la Nació Crow. Va guanyar les eleccions especials de novembre de 2002 després que el setembre del mateix any dimitís el cap Clifford Birdinground. Venne va jurar el càrrec el 12 de novembre de 2002. Va servir fins a la seva mort el 15 de febrer de 2009. Venne va servir al Montana Meth Project i al Consell Assessor del Departament de Correccions de l'estat de Montana.
Venne va morir el 15 de febrer de 2009, als 62 anys. Tenia dues filles i un fill. Va servir a l'exèrcit dels Estats Units durant la Guerra de Vietnam.

## Referències

* ↑ Hagengruber, James «New leader takes Crow Tribe reins». Billings Gazette, 12-11-2002 [Consulta: 5 març 2012].
* ↑ «Carl E. Venne». Big Horn County News, 2-2009 [Consulta: 11 agost 2011]. Arxivat 22 April 2012$^{[Datemismatch]}$ a Wayback Machine.
* ↑ «Crow Tribal Chairman Carl Venne Dies at Age 62». USA Today, 16-02-2009 [Consulta: 11 agost 2011].

## Enllaços externs

* Crow Nation says goodbye to leader
# Another Gay Sequel: Gays Gone Wild!

Another Gay Sequel: Gays Gone Wild! és un film estatunidenc del 2008, seqüela d'Another Gay Movie. Al final de la pel·lícula el grup d'amics ens anuncia una tercera part, seqüela, que s'anomenarà "Gays in Space!".

## Argument

La pel·lícula segueix la vida de quatre adolescents homosexuals: Andy, Jarod, Nico i Griff, partint cap a Fort Lauderdale on celebraran la festa de la primavera. On participaran d'una insòlita competició anomenada "Gays Gone Wild!"; per guanyar és necessari de mantenir el major nombre possible de relacions sexuals.

## Repartiment

* Jonah Blechman com Nico Hunter
* Jake Mosser com Andy Wilson
* Aaron Michael Davies com Griffin "Griff"
* Jimmy Clabots com Jarod
* Ashlie Atkinson com Dawn Muffler
* Scott Thompson com Mr. Wilson
* Lypsinka com Mrs. Wilson
* Perez Hilton com Himself
* Colton Ford com Himself
* RuPaul com Tyrell Tyrelle
* Lady Bunny com Sandi Cove
* Brent Corrigan com Stan the Merman
* Euriamis Losada com Luis
* Will Wikle com Jasper
* Brand Lim com Jasper Chan
* Isaac Webster com Jasper Pledge / Fake Griff
* Amanda Lepore com Debbie Gottakunt
* Willam Belli com Nancy Needatwat
* Stephanie McVay com Bonnie Hunter
* Andersen Gabrych com Rod the Wino Queen
* Dallas Reeves, Neo, i Tommy Blade com Jasper's paramour
* Eric Eisenbrey com Gay nerd

## Referències

* ↑ Another Gay Sequel: Gays Gone Wild! (en anglès).
* ↑ rotten tomatoes. Another Gay Sequel: Gays Gone Wild! (en anglès). rotten tomatoes.

## Enllaços externs

* Another Gay Sequel: Gays Gone Wild! - Lloc web oficial
* Frameline Film Festival website (anglès)
# Justícia poètica

Justícia poètica (títol original: Poetic Justice) és una pel·lícula estatunidenca de John Singleton estrenada l'any 1993. Ha estat doblada al català.

## Argument

Després d'haver assistit a l'homicidi del seu xicot, Justice decideix tallar els ponts amb els seus antics amics, abandonar els seus estudis i fer de perruquera, tot component els seus poemes. Un dia amb la seva amiga, acompanya el xicot d'aquesta, Chicago, carter i el seu col·lega Lucky, que té un nen, a cercar una tramesa.

## Repartiment

* Janet Jackson: Justice
* Tupac Shakur: Lucky
* Regina King: Iesha
* Khandi Alexander: Simone
* Joe Torry: Chicago

## Nominacions

* El film va ser nominat als Oscars a la millor música o cançó original (per Again) i va ser igualment nominat als Razzie Awards 1993 en dues categories: pitjor nova estrella i pitjor actriu per Janet Jackson. Assolirà la de pitjor nova estrella.
* Nominada al Globus d'Or a la millor cançó original 1993

## Referències

* ↑ «Justícia poètica». esadir.cat.
* ↑ «Poetic Justice». The New York Times.
# María Elisa García Fuster

María Elisa García Fuster és una metgessa i política catalana, Diputada al Parlament de Catalunya per Vox durant la Tretzena legislatura.
Ha treballat com a metgessa especialista en anestesiologia i reanimació a l'Hospital Universitari de Bellvitge. Al Parlament ha format part de la comissió d'estudis sobre el racisme institucional, la comissió de drets socials, i la comissió de salut, entre d'altres. Ha sigut la portaveu de Vox en temes de Sanitat a Catalunya.

## Referències

* 1 2 Fitxa al Parlament de Catalunya
* ↑ «"Cataluña tiene dinero para más médicos, pero lo gasta en chiringuitos"» (en castellà). [Consulta: 28 abril 2024].
* ↑ «Vox reivindica al Parlament una organització juvenil ultracatòlica creada per Franco | Principal.cat», 22-03-2023. [Consulta: 28 abril 2024].
# Marroneta de l'om

La marroneta de l'om (Satyrium w-album) és una espècie de lepidòpter papilionoïdeu de la família dels licènids (Lycaenidae).

## Distribució

Centre i est d'Europa, Turquia, Urals, Kazakhstan i Japó. A la península Ibèrica es troba en poblacions al nord.

## Hàbitat

Boscos madurs amb clars assolellats. L'eruga s'alimenta d'om, preferentment d'Ulmus glabra.

## Període de vol

Una generació a l'any. Els adults volen entre mitjans de juny i agost, depenent de la localitat. Hibernació com a ou.

## Espècies ibèriques similars

* Marroneta de l'aranyoner (Satyrium acaciae)
* Marroneta de l'alzina (Satyrium esculi)
* Marroneta del roure (Satyrium ilicis)
* Marroneta de l'aranyoner aranesa (Satyrium pruni)
* Marroneta de la taca blava (Satyrium spini)

## Referències

* ↑ «Proposta de noms comuns per a les papallones diürnes (ropalòcers) catalanes». Butlletí de la Societat Catalana de Lepidopterologia. Arrizabalaga et al., 01-12-2012. [Consulta: 24 gener 2014].
* ↑ «Noms de papallones | TERMCAT». [Consulta: 13 desembre 2024].
* 1 2 3 4 Tolman, Tom; Lewington, Richard. Mariposas de España y Europa (en castellà). Lynx, 2011. ISBN 978-84-96553-84-2.

## Enllaços externs

* UK Butterflies (anglès)
* Asturnatura (castellà)
* Biodiversidad Virtual (castellà)
# Sent Joan Potge

Sent Joan Potge (en francès Saint-Jean-Poutge) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 329 | 326 | 322 | 314 | 283 | 239 | 250 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Philippe Lafforgue | |

## Referències

* ↑ «Toponímia occitana». Arxivat de l'original el 2009-12-26. [Consulta: 10 agost 2010].
* ↑ Mapa del Gers amb els municipis en gascó
# Vol nocturn

Vol nocturn (títol original en anglès Red Eye) és una pel·lícula estatunidenca dirigida per Wes Craven, estrenada l'any 2005. Ha estat doblada al català.

## Argument

Lisa Reisert, una jove, s'afanya a agafar l'avió. Abans, pren una copa amb Jackson Rippner, un jove encantador. Una vegada a l'avió, es troba amb Jackson al costat d'ella. Però sota la personalitat encantadora del jove s'amaga un terrorista que participa en un complot: matar el secretari adjunt de la seguretat nacional. Lisa és la clau del seu èxit i si no participa en el complot, amenaça de matar Joe, el pare de Lisa.

## Repartiment

* Rachel McAdams: Lisa Reisert
* Cillian Murphy: Jackson Rippner
* Brian Cox: Joe Reisert
* Laura Johnson: Dona rossa
* Max Kasch: Nen amb casc
* Jayma Mays: Cynthia
* Angela Paton: Dona amable
* Suzie Plakson: Hostessa sénior
* Jack Scalia: Charles Keefe
* Teresa Press-Marx: Marianne Taylor
* Robert Pine: Bob Taylor
* Carl Gilliard: taxista
* Mary-Kathleen Gordon: Representant de la companyia aèria
* Loren Lester: Passatger furiós
* Philip Pavel i Amber Mead: Agents de viatge a Dallas.
* Dey Young: Agent a la porta d'embarcament a Dallas
* Brittany Oaks: Rebecca
* Tina Anderson: La mare de Rebecca
* Jeanine Jackson: Passatgera
* Joey Nader: Barman
* Kyle Gallner: Germà del nen amb casc

## Al voltant de la pel·lícula

* El rodatge ha tingut lloc del 15 novembre 2004 de 2004 al 28 de gener de 2005 a Los Angeles i Miami, així com als aeroports de Los Angeles i Ontario (no confondre amb la província canadenca), tots dos a Califòrnia.
* El cineasta i el guionista fan tots dos una aparició al film com a passatgers de l'avió.
* El nom del personatge de Rachel McAdams, Lisa Reisert (o L.Reisert), és una picada d'ull al film de Clive Barker, Hellraiser, estrenat l'any 1988.
* Wes Craven es va casar amb Iya Labunka el 27 de novembre de 2004, poc després del començament del rodatge.
* Carl Ellsworth va escriure el seu guió tenint els actors Sean Penn i Robin Wright Penn al cap, però Wes Craven va preferir actors més joves.
* Red Eye és el primer thriller de Wes Craven, director habituat de films de terror de terror com A Nightmare on Elm Street (1984) o la saga Scream (1996).
* Per a aquest film, Rachel McAdams va tenir un salari d'1 milió de dòlars.

## Banda original

* Diamondback-Cadillac, interpretat per Soho Vamp
* Parasite, interpretat per Soho Vamp
* Look Up, interpretat per Zero 7
* Where Do I Begin?, interpretat per The Chemical Brothers

## Referències

* ↑ Vol nocturn a esadir.cat
* ↑ «Ref Eye». Rotten Tomatoes.
* ↑ Vol nocturn a Internet Movie Database (anglès)
* ↑ «trivia». imdb.
* ↑ «Rachel McAdams - Biography». Internet Movie Database.
# Bordic

Bordic (en francès Bourdic) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Stylodipus andrewsi

Stylodipus andrewsi és una espècie de mamífer rosegador de la família dels dipòdids. Viu a la Xina (Gansu, Mongòlia Interior i Ningxia) i Mongòlia. Es tracta d'un animal nocturn que s'alimenta de llavors, fulles i arrels. Els seus hàbitats naturals són els deserts i els semideserts. És una espècie en risc mínim, és a dir, no sembla que hi hagi cap amenaça significativa per a la seva supervivència.
Aquest tàxon fou anomenat en honor de l'explorador i naturalista estatunidenc Roy Chapman Andrews.

## Referències

* ↑ Batsaikhan, N.; Avirmed, D.; Tinnin, D.; Smith, A. T. Stylodipus andrewsi. UICN 2008. Llista Vermella d'espècies amenaçades de la UICN, edició 2008, consultada el 11 gener 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 12-13. ISBN 978-0801893049.
Espècies vivents de dipòdids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Allactaginae :
Cardiocraniinae :
Dipodinae :
Euchoreutinae :
Categoria :